CELEX: 62014TN0241
Language: da
Date: 2014-04-22 00:00:00
Title: Sag T-241/14 P: Appel iværksat den 22. april 2014 af Jean-Pierre Bodson m.fl. til prøvelse af Personalerettens dom af 12. februar 2014 i sag F-83/12, Bodson m.fl mod EIB

14.7.2014   
            
            
               DA
            
            
               Den Europæiske Unions Tidende
            
            
               C 223/18
            
         Appel iværksat den 22. april 2014 af Jean-Pierre Bodson m.fl. til prøvelse af Personalerettens dom af 12. februar 2014 i sag F-83/12, Bodson m.fl mod EIB
   (Sag T-241/14 P)
   2014/C 223/23
   Processprog: fransk
   
      Parter
   
   
      Appellanter: Jean-Pierre Bodson (Luxembourg, Luxembourg), Dalila Bundy (Cosnes-et-Romain, Frankrig), Didier Dulieu (Roussy-le-Village, Frankrig), Marie-Christel Heger (Nospelt, Luxembourg), Evangelos Kourgias (Senningerberg, Luxembourg), Manuel Sutil (Luxembourg), Patrick Vanhoudt (Gonderange, Luxembourg) og Henry von Blumenthal (Bergem, Luxembourg) (ved advokat L. Levi)
   
      Den anden part i appelsagen: Den Europæiske Investeringsbank
   
      Appellanternes påstande
   
   
               —
            
            
               Retten for EU-personalesagers dom af 12. februar 2014 i sag F-83/12 ophæves.
            
         
               —
            
            
               Følgelig gives der appellanterne medhold i deres påstande i første instans, og i overensstemmelse hermed:
               
                           —
                        
                        
                           annulleres afgørelserne om på appellanterne at anvende en bonus fastsat efter den nye præstationsordning, således som denne er blevet indført ved bestyrelsens afgørelse af 14. december 2010 og ved direktionens afgørelser af 9. november 2010 og 16. november 2011, idet den individuelle afgørelse om anvendelsen heraf var indeholdt i lønsedlen for april 2012, som de berørte parter fik kendskab til tidligst den 22. april 2012.
                        
                     
                           —
                        
                        
                           følgelig
                           
                                       —
                                    
                                    
                                       tilpligtes appelindstævnte at betale den forskel i vederlag, der følger af anvendelsen af bestyrelsens afgørelse af 14. december 2010 og af direktionens afgørelser af 9. november 2010 og 16. november 2011 i stedet for anvendelsen af den tidligere gældende bonusordning. Denne lønforskel tillægges morarenter med virkning fra den 22. april 2012, indtil fuld betaling sker, idet disse renter fastsættes til ECB’s rentesats forhøjet med 3 point.
                                    
                                 
                                       —
                                    
                                    
                                       tilpligtes appelindstævnte at betale erstatning for det tab, som appellanterne har lidt som følge af tabet af købekraft, idet dette tab foreløbigt og efter ret og billighed er opgjort til 1,5 % af hver appellants månedsløn.
                                    
                                 
                     
                           —
                        
                        
                           om fornødent opfordres appelindstævnte til som led i foranstaltningerne med henblik på sagens tilrettelæggelse at fremlægge følgende dokumenter, hvis appelindstævnte ikke af egen drift fremlægger disse:
                           
                                       —
                                    
                                    
                                       referatet af EIB’s bestyrelsesmøde den 13. december 2011.
                                    
                                 
                                       —
                                    
                                    
                                       de projekter, der er udarbejdet af afdelingen for menneskelige ressourcer den 22. juni 2011(RH/P&O/2011-119), den 20. oktober 2011 (RH/P&O/2011-74) og den 25. januar 2012.
                                    
                                 
                     
                           —
                        
                        
                           Den Europæiske Investeringsbank tilpligtes at betale sagens omkostninger.
                        
                     
         
               —
            
            
               Den Europæiske Investeringsbank tilpligtes at betale sagens omkostninger i begge instanser.
            
         
      Anbringender og væsentligste argumenter
   
   Til støtte for appellen har appellanterne fremført følgende anbringender.
   
               —
            
            
               Første anbringende vedrører en procedurefejl derved, at Personaleretten nægtede at træffe de foranstaltninger med henblik på sagens tilrettelæggelse, som appellanterne anmodede om.
            
         
               —
            
            
               Andet anbringende vedrører tilsidesættelse af et kontraktmæssigt ansættelsesforholds og et vedtægtsmæssigt ansættelsesforholds forskellige karakter, tilsidesættelse af de grundlæggende vilkår for ansættelsesforholdet, tilsidesættelse af aftalememorandummets retlige status, urigtig gengivelse af sagsakterne og rettens tilsidesættelse af sin begrundelsespligt.
            
         
               —
            
            
               Tredje anbringende vedrører tilsidesættelse af velerhvervede rettigheder og af den berettigede forventning samt tilsidesættelse af begrundelsespligten.
            
         
               —
            
            
               Fjerde anbringende vedrører tilsidesættelse af retssikkerhedsprincippet, af princippet om forbud mod tilbagevirkende kraft og af princippet om forudsigelighed, samt tilsidesættelse af omsorgspligten og begrundelsespligten.
            
         
               —
            
            
               Femte anbringende vedrører tilsidesættelse af kontrollen vedrørende et åbenbart urigtigt skøn og urigtig gengivelse af sagsakterne.